Γαλακτομπούρεκο με κανταΐφι και γάλα αμυγδάλου
Μια έκπληξη είναι αυτό το γαλακτομπούρεκο με τα ντελικάτα αρώματα εσπεριδοειδών, τραγανό φύλλο κανταϊφιού και απαλή κρέμα από γάλα αμυγδάλου.
1 κιλό γάλα αμυγδάλου , 200 γρ. ζάχαρη, 8 κρόκοι αυγών , 100 γρ. κορν φλάουρ, ξύσμα από 1 λεμόνι, 250 γρ. βούτυρο αιγοπρόβειο από βάζο ή κανονικό αγελαδινό, λιωμένο , 250 γρ. φύλλο κανταΐφι , 300 γρ. αμύγδαλα λευκά, αλεσμένα σε σκόνη , 50 γρ. ζάχαρη, 500 γρ. ζάχαρη  , 300 γρ. φρέσκος χυμός πορτοκαλιού , 100 γρ. γλυκόζη, 80 γρ. αμύγδαλα λευκά, καβουρδισμένα (στον φούρνο, στους 160°C για 10 λεπτά) και χοντροκοπανισμένα, για το πασπάλισμα
Για το γαλακτομπούρεκο με κανταΐφι και γάλα αμυγδάλου αδειάζουμε σε μια κατσαρόλα το γάλα αμυγδάλου μαζί με το ξύσμα και την τοποθετούμε στη φωτιά.Σε ένα μπολ ανακατεύουμε τη ζάχαρη με το κορν φλάουρ και τους κρόκους.Πριν το γάλα πάρει βράση, ρίχνουμε το 1/3 στο μείγμα των κρόκων και ανακατεύουμε.Το αδειάζουμε μέσα στο υπόλοιπο γάλα, στην κατσαρόλα. Συνεχίζουμε το ανακάτεμα στη φωτιά. Μόλις δέσει η κρέμα και αρχίσει να κοχλάζει, την κατεβάζουμε από τη φωτιά και τη σκεπάζουμε με μεμβράνη που να εφάπτεται στην επιφάνειά της, για να μη σχηματιστεί κρούστα.Βουτυρώνουμε ένα ταψί 20 x 30 εκ.Κόβουμε το φύλλο κανταΐφι σε μικρά κομμάτια και έπειτα το αφρατεύουμε, ξεκολλώντας τις ίνες που έχουν κολλήσει μεταξύ τους.Το βάζουμε σε ένα μπολ, το περιχύνουμε με το βούτυρο και το ανακατεύουμε μέχρι να βραχεί καλά.Απλώνουμε το μισό κανταΐφι στο ταψί.Το πιέζουμε πάρα πολύ καλά προς τα κάτω, φτιάχνοντας μια βάση χωρίς κενά.Ανακατεύουμε τη σκόνη αμυγδάλου με τα 50 γρ. ζάχαρη και σκορπίζουμε το μείγμα πάνω από το κανταΐφι.Από πάνω αδειάζουμε την κρέμα και την απλώνουμε ομοιόμορφα.Σκεπάζουμε με το υπόλοιπο κανταΐφι, προσπαθώντας πάλι να μη μείνουν κενά.Ψήνουμε σε προθερμασμένο φούρνο στους 170°C για 45-50 λεπτά.Βγάζουμε από τον φούρνο και αφήνουμε να κρυώσει.Σε μια κατσαρόλα βράζουμε τη ζάχαρη με τον χυμό και τη γλυκόζη για 2-3 λεπτά (από το σημείο βρασμού).Σιροπιάζουμε το κρύο γλυκό με το ζεστό σιρόπι, χρησιμοποιώντας το όλο. Σερβίρουμε το γαλακτομπούρεκο με κανταΐφι και γάλα αμυγδάλου με καβουρδισμένα αμύγδαλα.
Αυγά,Γάλα Αμυγδάλου,Ζάχαρη